钦定古今图书集成/明伦汇编/闺媛典/第065卷 > 蔡氏女
## 钦定古今图书集成/明伦汇编/闺媛典/第065卷 > 蔡氏女

按《海澄县志》：蔡氏女，父蔡明扬以女许配儒士郭颙
仰。仰死，女年十八，闻讣欲自经，家人严守之，不得死。
告父母欲奔丧。父母难之，潜受他聘，女密缢寝室，叔
母救甦，父母还他聘。阅二月之朔，晨冒雨奔，郭抚棺
恸哭，落泪皆血。设榻傍柩，断指自盟。时酷暑，柩中液
出，女以舌吮之，卒哭。家长为仰立嗣，女相依不复归
宁，亲属不得见面。如是阅十年，所仰始葬，女哀恸绝
粒死。直指以闻，建坊旌表。